Гэта разумелі на прадпрыемстве даўно, таму значная рэканструкцыя адбылася ўжо ў 1989-1996 гадах. Хто памятае рэаліі таго часу, без лішніх слоў разумее, як няпроста было тагачаснаму кіраўніку Г.І.Вялько, яго камандзе, усім працаўнікам. Аднак мадэрнізацыя наспела. У выніку магутнасць прадпрыемства павысілася ў паўтара раза, што дазволіла давесці сутачную перапрацоўку цукровых буракоў да 4500 тон. 30 снежня 1995 года Жабінкаўскі цукровы завод быў пераўтвораны ў адкрытае акцыянернае таварыства.